Diari Oficial de la Generalitat Valenciana


Sumari del DOGV 5525, del 01-06-2007 (2007/6207)

ACORD de 18 d'abril de 2007, de la Junta de Govern del Col·legi Oficial de Farmacèutics de València, pel qual aprova la creació de fitxers de dades de caràcter personal de titularitat pública.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2007/04/18/(1)/dof/vci/html**

### Dades del document

Número de DOGV
:   5525

Data del DOGV
:   01-06-2007

Secció del DOGV
:   I. DISPOSICIONS GENERALS

Número del document
:   2007/6207


Data del document
:   18-04-2007

Organisme emissor
:   Col·legi Oficial de Farmaceutics de València

Tipus de document
:   Acord

Descriptors 

:   * base de dades
    * legislació
    * dades personals
    * col·legi professional

ACORD de 18 d'abril de 2007, de la Junta de Govern del Col·legi Oficial de Farmacèutics de València, pel qual aprova la creació de fitxers de dades de caràcter personal de titularitat pública. [2007/6207]  
Acord de la Junta de Govern del Molt Il·lustre Col·legi Oficial de Farmacèutics de València de 18 d'abril de 2007, pel qual s'aprova la creació de fitxers públics amb dades de caràcter personal «col·legiats», «facturació de receptes» i «expedients deontològics».  
L'article 20 de la Llei Orgànica 15/99, de 13 de desembre, de Protecció de Dades de Caràcter Personal (LOPD), establix que la creació, modificació o supressió de fitxers de les Administracions Públiques haurà d'efectuar-se per mitjà d'una disposició general publicada en el Boletín Oficial del Estado o Diari Oficial corresponent.   
El Molt Il·lustre Col·legi Oficial de Farmacèutics de València (MICOF) és una corporació de dret públic amb personalitat jurídica pròpia i plena capacitat per al compliment dels seus fins, d'acord amb el que establix la Llei 2/74, de Col·legis Professionals, de 13 de febrer, modificada per lleis 74/78, de 26 de desembre; 7/97, de 14 de febrer i Reial Decret Llei 6/00, de 23 de juny i en el seu Estatut propi, aprovat per resolució de 17 de novembre de 1998 del secretari general de la conselleria de Presidència, publicats en el Diari Oficial de la Comunitat Valenciana número 3411 de data 13 de gener de 1999.  
Com a corporació de dret públic i en els termes que figuren en la jurisprudència del Tribunal Constitucional, en Sentències com les de 20/88 i 87/89, correspon al MICOF l'exercici de totes aquelles funcions d'interés públic que directament i en relació amb la Professió pel legislador li siguen encomanades o bé li siguen delegades per l'administració.   
Entre les indicades funcions corresponen al MICOF, en l'àmbit de la seua competència, l'ordenació de l'activitat professional, vetlant per l'ètica i dignitat professional i el respecte degut als drets dels particulars, així com l'exercici de la facultat disciplinària en l'orde professional i col·legial i l'adopció de totes aquelles mesures conduents a evitar l'intrusisme professional.   
A més de les indicades funcions, la Llei 44/03, de 21 de novembre, d'Ordenació de les Professions Sanitàries, en concordança amb la Llei 41/02, de 14 de novembre, bàsica reguladora de l'autonomia del pacient i drets i obligacions en matèria d'informació i documentació clínica, així com amb la Llei 16/03, de 28 de maig, de Cohesió i Qualitat del Sistema Nacional de Salut, ha establit que per a garantir de forma efectiva i facilitar l'exercici dels drets que corresponen als pacients en virtut de la Llei esmentada 41/02, els Col·legis Professionals, Consells autonòmics i Consells Generals, en els seus respectius àmbits territorials, establiran els registres públics de professionals que seran accessibles a la població i estaran a disposició de les Administracions Sanitàries i hauran de permetre conéixer el nom, titulació, especialitat, lloc d'exercici i aquelles altres dades que en la Llei es determinen com a públics.   
En virtut d'això, de conformitat amb el que disposa l'article 20 de la Llei 15/99, de 13 de desembre, la Junta de Govern del MICOF, en sessió celebrada el dia 18 d'abril de 2007 acorda per unanimitat, l'aprovació dels fitxers de titularitat pública amb dades de caràcter personal de la corporació referents a Col·legiats, Facturació de receptes i Expedients Deontològics en els termes següents:  
1. Els tres fitxers creats es descriuen i desenvolupen en els annexos que formen part d'este acord i que s'adeqüen als termes i condicions previstos en l'article 20 de la Llei Orgànica 15/99, de 13 de desembre, de Protecció de Dades de Caràcter Personal i disposicions de desplegament, en particular a les prescripcions establides en el Reial Decret 994/99, d'11 de juny, pel que s'aprova el Reglament de mesures de seguretat dels fitxers automatitzats que continguen dades de caràcter personal.   
2. El MICOF com a responsable dels fitxers i tractaments adopta les mesures necessàries per a garantir que les dades de caràcter personal existents en els mateixos s'usen per a les finalitats i funcions de dret públic que té encomanades i reconegudes en la Llei de Col·legis Professionals 2/74, de 13 de febrer i la resta de normativa de caràcter general o sectorial que afecte la professió, en relació amb la Llei Orgànica 15/99, de 13 de desembre, de Protecció de Dades de Caràcter Personal.   
3. Els professionals afectats podran exercir els drets d'accés, rectificació, oposició i cancel·lació, davant de la Secretaria del MICOF, en la seu oficial de la corporació, a València ?46241-, C/ Comte de Montornés, NÚM. 7.  
4. La Junta de Govern del MICOF acordarà la creació d'aquells nous fitxers de dades de caràcter personal de titularitat pública que, si és el cas, resulten necessaris per a l'exercici de les finalitats i funcions públiques pròpies del Col·legi, d'acord amb la Llei de Col·legis Professionals i la Llei de Protecció de Dades. La Junta de Govern acordarà igualment la modificació o supressió de tots els fitxers de titularitat pública de responsabilitat del MICOF.  
El present acord es traslladarà a l'Agència Espanyola de Protecció de Dades, d'acord amb el que disposa l'article 39.2.a) de la Llei Orgànica 15/1999, de 13 de desembre, de Protecció de Dades de caràcter personal (LOPD), que disposa que seran objecte d'inscripció en el Registre General de Protecció de Dades els fitxers dels quals siguen titulars les Administracions Públiques. Així mateix, i en l'article 5 del Reial Decret 1332/1994, de 20 de juny de 1994, que desenvolupa determinats aspectes de la Llei Orgànica 5/1992, i que està en vigor en tant que no s'opose a la LOPD, s'assenyala que tot fitxer de dades de caràcter personal de titularitat pública serà notificat a l'Agència Espanyola de Protecció de Dades per l'òrgan competent responsable del fitxer per a la seua inscripció en el Registre General de Protecció de Dades, per mitjà del trasllat a través del model normalitzat que a este efecte elabore l'Agència, d'una còpia de la disposició de creació del fitxer.   
El present acord entrarà en vigor l'endemà de la seua publicació en el Diari Oficial de la Comunitat Valenciana (DOCV).  
València, 18 d'abril de 2007.- El president: Francisco Javier Climent Grau.  
ANNEX I  
Fitxers col·legiats  
Descripció: Fitxers que contenen dades de caràcter personal i d'activitat dels professionals farmacèutics col·legiats.   
Usos i Fins:   
Gestió de dades personals i professionals de Col·legiats a l'efecte de les funcions legal i estatutàriament atribuïdes al Molt Il·lustre Col·legi Oficial de Farmacèutics de València, així com exercici de qualsevol altra potestat estatutària de dret públic:  
- Registre de col·legiats, acreditats i inscrits.   
- Control de títols, d'exercici professional i especialització.   
- Acreditació de l'habilitació professional dels col·legiats, dels acreditats i dels inscrits.   
- Control d'incompatibilitats professionals.   
- Registre de càrrecs corporatius.   
- Gestió de quotes col·legials.   
- Llista de pèrits judicials i extrajudicials.   
- Emissió de Certificacions i Acreditacions relacionades amb l'exercici de potestats juridicopúbliques.   
- Enviament de comunicacions, en l'àmbit nacional i internacional, vinculades amb l'exercici de potestats de dret públic.   
- Torns i horaris d'assistència en establiments sanitaris.   
- Mediació i arbitratge.   
Altres finalitats: Procediment Administratiu, Prestació de Servicis de Certificació i Firma Electrònica, Fins Històrics, Estadístics o Científics, Publicacions, Recursos humans, Gestió comptable, fiscal i administrativa, Gestió i control sanitari, Gestió de Consultes, Formació.  
Responsable de Fitxer:   
Molt Il·lustre Col·legi Oficial de Farmacèutics de València  
Col·lectiu Afectat:   
Professionals farmacèutics   
Procediment d'Arreplega de Dades:   
Fitxes d'adscripció, declaracions, documentals o telemàtiques a través del propi interessat o el seu representant legal, així com altres fonts accessibles al públic i administracions públiques.  
Estructura Bàsica i Tipus de Dades:   
Dades Identificatius:   
- Nom i cognoms.   
- DNI/NIF, NªSS, NÚM. Registre, passaport i/o permís de residència.   
- Direcció professional i particular, inclou telèfon, mòbil, fax, e-mail i pàgina web.   
- Direcció particular (previ consentiment).   
- Imatge/Veu, empremta  
Dades de característiques personals:   
- Data i lloc de naixement.   
- Nacionalitat.   
- Sexe.   
Dades Acadèmiques i Professionals:   
- Número de col·legiat i altres números d'Identificació, si és el cas.   
- Data d'alta i, si és el cas, canvis, modificacions, comunicacions d'exercici professional en distint àmbit territorial al del col·legi d'adscripció i baixa col·legial.   
- Adscripcions a altres Col·legis i associacions.   
- Data d'Expedició del títol i Universitat. (En el cas de titulats estrangers, a més, document acreditatiu del reconeixement, homologació o convalidació del títol).   
- Col·legi/s d'adscripció de procedència, data i causa d'alta i baixa.   
- Circumstàncies que afecten l'habilitació professional, i incompatibilitats.   
- Àmbit territorial d'actuació en l'exercici de la professió.   
- Modalitats d'Exercici Professional i Especialitzacions.   
- Càrrecs corporatius.   
- Llengües oficials i idiomes.   
- Ocupació, professió, lloc de treball  
Altres Dades:   
- Domiciliació bancària.   
- Dades econòmiques financeres i d'assegurances  
- Dades de transaccions  
- Dades d'informació comercial  
- Dades de circumstàncies socials  
Cessions Previstes:   
- Administració General de l'Estat, autonòmic i local.  
- Ministeri Sanitat i Consum.  
- Òrgans Juridiccionales  
- Consells de Col·legis i Col·legis Oficials de la mateixa o una altra professió, quan siga per a l'exercici de competències semblants o quan així es dispose en una llei.   
- Servicis Públics responsables de la producció d'estadístiques oficials.   
- Assegurances obligatòries de Responsabilitat professional.   
- Qualsevol altra que resulte de la normativa vigent, amb rang de llei.  
Transferències internacionals:   
- Autoritats competents dels Estats membres de la Unió Europea, d'origen o d'acollida, dels professionals inscrits.   
- Si és el cas, Organismes i entitats internacionals, amb competència en la matèria.   
Unitat o Servici davant la qual es pot exercitar el Dret d'Accés:   
Secretaria del Molt Il·lustre Col·legi Oficial de Farmacèutics de València  
Mesures de Seguretat   
Nivell bàsic  
ANNEX II  
Fitxer expedients deontològics   
Fitxer que conté dades personals i professionals dels col·legiats acreditats i dels inscrits en relació amb queixes, denúncies, informacions reservades i expedients disciplinaris, d'acord amb la legislació de Col·legis Professionals i estatuts de cada Professió.   
Usos i Fins:   
- Registre de reclamacions, queixes i/o denúncies presentat front actuacions dels professionals col·legiats, dels acreditats i dels inscrits.   
- Control de tramitació i resolució de queixes i denúncies.   
- Control deontològic i disciplinari de l'exercici professional.   
- Gestió i control de tramitació d'expedients.   
- Gestió i control de recursos relacionats amb la tramitació d'expedients en via administrativa i jurisdiccional.   
- Emissió de Certificacions.   
- Compliment i execució de resolucions i sentències.   
Responsable de Fitxers:   
Molt il·lustre Col·legi Oficial de Farmacèutics de València  
Col·lectiu Afectat:   
Professionals farmacèutics, denunciants i interessats.   
Procediment d'Arreplega de Dades:   
Documental o telemàtica procedents de denúncies o reclamacions relacionades amb el procediment, a través del propi interessat o el seu representant legal.  
Estructura Bàsica i Tipus de dades:   
Dades especialment protegits relatius a infraccions:   
- Dades referents a diligències informatives, tramitació d'expedients i compliment i execució de resolucions i sentències.   
Dades Identificatives:   
- Nom i Cognoms.   
- D.N.I., passaport i/o permís de residència o treball.   
- Direcció a efectes de notificacions.   
Dades Acadèmiques i Professionals:   
- Adscripció Col·legial.   
- Número de col·legiat, Número de Farmàcia   
- Modalitat d'exercici i especialització.   
Cessions Previstes:  
- Administració General de l'Estat, autonòmic i local.  
- Òrgans Juridiccionales  
- Consells de Col·legi i Col·legis Oficials de la mateixa o una altra professió, quan siga per a l'exercici de competències semblants o quan així es dispose en una llei.   
- Comunicacions necessàries per a la tramitació i execució d'actuacions.   
- Qualsevol altra que resulte de la normativa vigent, amb rang de llei.  
Transferències:   
- Autoritats competents dels Estats membres de la Unió Europea, d'origen o d'acollida, dels professionals inscrits.   
- Si és el cas, Organismes i entitats internacionals, amb competència en la matèria.   
Unitat o servici davant la qual es pot exercitar el dret d'accés:   
Secretaria del Molt il·lustre Col·legi Oficial de Farmacèutics de València  
Mesures de Seguretat   
Nivell Mitjà.   
ANNEX III  
Fitxer facturació de receptes  
Descripció: Fitxer que conté les dades necessàries per a la gestió i facturació de les receptes dispensades en les oficines de farmàcia de la província de València segons les obligacions establides en els concerts de prestació farmacèutica subscrits amb entitats i organismes Públics.  
Usos i Fins:   
Gestió, tramitació, gravació i control de prescripcions i dispensacions de medicaments i efectes i accessoris efectuades per les oficines de farmàcia als usuaris del Sistema Nacional de Salut, comunitats autònomes, Mutualitat de Funcionaris Civils de l'Estat (MUFACE), Mutualitat de Funcionaris de l'administració de Justícia (MUGEJU), Institut Social de les Forces Armades (ISFAS) i Mútues Patronals d'Accidents de Treball, amb la finalitat de confeccionar les factures pel Molt il·lustre Col·legi Oficial de Farmacèutics de València i realitzar el procediment de facturació i pagament a les oficines de farmàcia en les condicions establides en els distints Concerts firmats amb el Sistema Nacional de Salut, comunitats autònomes, MUFACE, MUGEJU, ISFAS i Mútues Patronals.   
Altres finalitats: Procediment Administratiu; Gestió Comptable, Fiscal i Administrativa; Gestió i control sanitari.  
Responsable de fitxer:   
Molt Il·lustre Col·legi Oficial de Farmacèutics de València  
Col·lectiu Afectat:   
Facultatius farmacèutics, metges i usuaris del Sistema Nacional de Salut.   
Procediment d'Arreplega de Dades:   
Receptes mèdiques del Sistema Nacional de Salut, comunitats autònomes, MUFACE, MUGEJU, ISFAS i Mútues Patronals. Suport magnètic. Via Telemàtica.   
Estructura Bàsica i Tipus de dades:   
Dades Identificatius:   
- Codi d'Identificació del pacient (SIP), nom i cognoms  
- Règim de la Recepta: número, tipus i classe de recepta. Localizador de la recepta.   
- Grup de Facturació.   
- Data de Prescripció.   
- Especialitats farmacèutiques, fórmules magistrals o efectes i accessoris objecte de prescripció. Codi d'identificació. Preu.   
- Nombre d'envasos.   
- Número del Col·legiat prescriptor, nom i cognoms.   
- Dades d'identificació de l'oficina de farmàcia dispensadora. Província.   
- Data de Facturació: mes i any.   
- Altres dades econòmiques addicionals relatius a la facturació, com ara verificació, quantificació, liquidació, tractament informàtic i comprovació de les receptes.   
Dades especialment protegides  
Salut  
Cessions Previstes:   
Administració Sanitària Estatal i Administració sanitària de la Comunitat Autònoma corresponent, MUFACE, MUGEJU, ISFAS, Mútues Patronals, organismes públics d'assegurança.   
Consells estatals i autonòmics quan així es dispose de normativa vigent, amb rang de Llei.  
Empresa assignada per a realitzar el procés de receptes i facturació.  
Unitat o Servici davant el qual es pot exercitar el dret d'Accés.   
Secretaria del Molt Il·lustre Col·legi Oficial de Farmacèutics de València  
Mesures de Seguretat:   
Nivell Alt.


Còpia Permalink ELI